
RAPORT

asupra propunerii legislative pentru modificarea lit.d) a art.4 din Legea nr. 415/2002 
privind organizarea şi funcţionarea Consiliului Suprem de Apărare a Ţării
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu propunerea legislativă pentru modificarea lit.d) a art.4 din Legea nr. 415/2002 privind organizarea şi funcţionarea Consiliului Suprem de Apărare a Ţării, trimisă cu adresa nr. Pl.x. 455 din 27 iunie 2007 şi înregistrată cu nr.32/521 din 28.06.2007.


Consiliul Legislativ, cu nr. 793/19.06.2007, a avizat favorabil propunerea legislativă.

Comisia juridică, de disciplină şi imunităţi, cu nr. Pl-x 455 din 27.08.2007,  a avizat favorabil propunerea legislativă.
Propunerea legislativă are ca obiect de reglementare modificarea  lit. d) a art. 4 din Legea nr. 415/2002, astfel încât Consiliul Suprem de Apărare a Ţării să poată aviza şi propunerile legislative care au ca obiect de reglementare domeniul securităţii naţionale.

2. Propunerea legislativă face parte din categoria legilor organice, potrivit prevederilor art. 73 din Constituţia României, republicată.
3. La dezbateri a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul gl. Oprişor Ion, secretar al CSAT. 

4. La lucrări au fost prezenţi 18 deputaţi din totalul de 23 de membri ai Comisiei. 

    Raportul Comisiei a fost adoptat cu unanimitate de voturi.
5. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este Prima Cameră sesizată.
În urma dezbaterii, în şedinţa din 4 septembrie 2007, Comisia propune Plenului Camerei Deputaţilor adoptarea acestei propuneri legislative cu modificari 
Amendamente admise
	Nr. 

crt.
	Text iniţial
	Text propus de Comisie

(autorul amendamentului)
	Motivarea amendamentului

	1. 
	Titlul legii

LEGE

pentru modificarea lit. d)  a  art. 4 din Legea nr. 415/2002 privind organizarea şi funcţionarea Consiliului Suprem de Apărare a Ţării

	LEGE

pentru modificarea art. 4 lit. d) din Legea nr. 415/2002 privind organizarea şi funcţionarea Consiliului Suprem de Apărare a Ţării


	Pentru respectarea normelor de tehnică legislativă

	2. 
	Articol unic. – Partea introductivă a literei d) de la articolul 4 din Legea nr. 415/2002 privind organizarea şi funcţionarea Consiliului Suprem de Apărare a Ţării, publicată în Monitorul Oficial al României, Partea I, nr. 494 din 10 iulie 2002, se modifică şi va avea următorul cuprins: 
	Articol unic. – La articolul 4, partea introductivă a literei d) din Legea nr. 415/2002 privind organizarea şi funcţionarea Consiliului Suprem de Apărare a Ţării, publicată în Monitorul Oficial al României, Partea I, nr. 494 din 10 iulie 2002, se modifică şi va avea următorul cuprins:
	IDEM

	3. 
	„d) avizează proiectele de acte normative iniţiate sau emise de Guvern, precum şi propunerile legislative privind:”
	„d) avizează, în termen de cel mult 30 de zile, proiectele de acte normative iniţiate sau emise de Guvern, precum şi propunerile legislative privind:”
(Autor: comisia)
	Datorită periodicităţii desfăşurării şedinţelor Consiliului Suprem de Apărare a Ţării trebuie stabilit un termen până la care să fie exprimat punctul de vedere al consiliul, care să se încadreze în termenul de dezbatere parlamentară a unui proiect de act normativ.  


Preşedinte, 

 Costică Canacheu 

Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra propunerii legislative pentru modificarea lit.d) a art.4 din Legea nr. 415/2002 privind organizarea şi funcţionarea Consiliului Suprem de Apărare a Ţării, trimisă cu adresa nr. Pl.x. 455 din 27 iunie 2007 şi înregistrată cu nr.32/521 din 28.06.2007.


În raport de obiectul şi conţinutul acesteia, propunerea legislativă face parte din categoria legilor organice.
Preşedinte, 

Costică Canacheu
1

